آمریکادا فدرال هاواجیلیق ایداره‌سی (FAA)، ایرانلا نیظامی و سیاسی گرگین‌لیک‌لر سببیله بصره کؤرفزینده و عمان کؤرفزینده  اوچان هاوا یوللاری شیرکت‌لرینی امنیت ریسکلری اوچون اویاردی.
فدرال هاواجیلیق ایداره‌سی، آمریکانین کویت و بیرلشمیش عرب امیرلیکلریندکی سفیرلیک‌لر واسطه‌سیله یاییملادیغی خبردارلیق، بصره کؤرفزی و عمان کؤرفزی اوزرینده اوچان یولجو اوچاق‌لاری‌نین، بؤلگه‌دکی آرتان نیظامی حرکتلنمه و سیاسی گرگین‌لیک سببیله "سهو تانیملانما" ریسکیله قارشی-قارشییا اولدوغو ایفاده ائدیلدی.
اویاری، اوچاغین اوّلجه‌دن خبردارلیق ائتمه‌دن خاریج‌دن توتولماسینا و یا کسیلمه‌سینه سبب اولا بیله‌جگینی قئید ائتدی.
خبردارلیق، 1988-جی ایلده آمریکا ایله ایران آراسیندا بصره کؤرفزینده یاشانان بیر دنیز ساواشی اسناسیندا آمریکان دونانماسینا عایید USS Vincennes ساواش گمی‌سی‌نین، تهران-دوبی سفرینی ائدن ایران هاوا یول‌لارینا عایید ایرباس A300 یولجو اوچاغینی، اف-14 ساواش اوچاغی سانا‌راق ووردوغو حادثه‌نی عقل‌لره گتیردی.
حادثه‌ده، اوچاق‌دا 290 نفر اؤلدو.
